
Ley di RWZI ta un tipo di “asesinato premedita” riba nos turismo 


Ministerio Publico ta traha prueba 
pero no ta mira esunnan existente 
Chaco Taekwondo Academy a sali Best 
Team durante Cas Bon Taekwondo Cup 
Empleadonan di La Cabana a 
celebra logo dje prome kwartaal 

UN reportahe cu e leak y cay den man di medio di comunica- 
cion a duna un situacion “catastrofico” pa turismo di Aruba 
y ta mustra cu Gabinete Wever-Croes II, ta riba caminda pa 
mata un turismo cu e mes ta pronk cu ne ultimo lunanan. 


Despues di casi shete aña sin a haya solucion pa e situacion 
delicado di planta di purificacion di awa di riool na Bubali, 
gabinete Wever-Croes II a bin riba e briyante idea di bay 
mishi cu e fuente mas importante di economia di e pais, esta 
den fondo di turismo. 


Sinta cu algun Minister cu a atende asunto di medio ambi- 
ente, incluso Prome Minister y Vice Prome Minister di a pais, 
no a logra di haya un solucion pa atende cu e situacion di 
Bubaliplas mientras cu e problema ta sigui bira algo suma- 
mente delicado cu lo causa desaster na e sector turistico na 
Eagle. 


Sinembargo e plan di Gabinete Wever-Croes II, pa dicidi cu 
awo cu a caba di castiga pueblo su cartera, t'e bishitan- 
tenan, e turistanan lo tin cu permiti gobierno hinca man den 
nan cartera pa saca loke nan tin mester pa e planta di puri- 
ficacion di awa di riool y tambe e incenirator. 


Den e rapport cu a lek siman pasa, ta mustra cu ta inten- 
cion pa aumenta loke ta conoci caba como ‘BBV’ cu ya ta 
colgando riba tur turista cu bishita y hospeda na e isla aki, 
lo wordo aumenta pa asina gobierno por yega na e fondo 
necesario pa atende cu e situacion di e planta di RWZI. 


E cos aki no ta wega ya cu na momento cu tuma nota cu 
e aumento di BBV aki, e posibilidad ta existi cu turismo di 
Aruba lo bay conoce un caida impactante den e sector turis- 
tico aki ya cu no ta manera di ranca placa for di pueblo y 
awo for di e turistanan. 


Pa loke ta ‘timeshare resorts’ na e momentonan aki e 
turistanan cu ta huur un studio, ta pagando un suma di 
17.90 florin pa anochi cu nan keda na e tax ci BBV pero den 
e proposicion nobo cu gabinete Wever-Croes II lo bay intro- 
duci, e suma aki lo aumenta cu casi 52 florin pa anochi, loke 
no ta wega. 


E turista cu sa hospeda den e timeshare resortnan aki, ta 
mira su BBV aumenta riba un estadia di cinco dia, cu 260 
florin y esaki lo tin consecuencia riba loke e tin cu gasta na 
otro atraccionnan di e isla. 


E locura di gobierno no ta caba eynan y a cu pa loke ta e 


turistanan cu ta keda den un sector di un camber so, e BBV 
nobo lo wordo aumenta for di Afls 26.85 aworaki, te cu Afls 
103.80 cu ta n aumento di casi 77 florin pa anochi, cu sigur 
ta otro golpi pa turismo di e isla aki. 


E otro unidadnan cu tin cu e sector di timeshare aki, e BBV 
lo wordo aumenta for di Alfs 44.75 na e momentonan aki, te 
cu Afls 173.65 cu ta un aumento di Alfs 128.90 pa anochi, 
algo increibel. 


Fuera di e sector di ‘timeshare” e turistanan cu ta hospeda 
durante di nan bishita na casnan cu ta wordo gehuur n'e 
bishitantenan, tambe pa e grupo di turista cu ta hospeda 
den e hotelnan riba e isla, e BBV lo aumenta for di Afls 5.37 
te cu e suma di Afls 21.50 cu ta un aumento di Afls 16.13 
florin, pues den e sector hotelero grandi, e aumento di BBV 
ta mustra minimo a pesar cu ta e hotelnan grandi aki, ta 
produci mas awa di riool cu ta bay para den e plas na Bubali. 


E proposicion di ley aki a wordo entrega na Parlamento 
dia 17 di april 2024 na Parlamento y e tin cu wordo trata 
y aproba ainda, siendo cu practicamente no tin indicacion 
cu a reunion cu tur sector envolvi pa analisa e impacto cu e 
aumento di BBV aki lo bay tin riba e sector turistico. 


Ley pa RWZI 


Ta un tipo di “asesinato premedita” riba turismo di Aruba 

E casonan di persecucion politico, manera IBIS, Avestruz, 
Flamingo y e otronan cu Ministerio Publico ta trahando 
ariba, a tuma asina hopi tempo pa wordo investiga, a detene 
cantidad di hende como sospechoso pero na final di cuenta, 
tur e esfuerso pa gara cos grandi, a bin gara otro cos. 


Ta un echo cu mayoria di e pruebanan cu Minister Publico 
a presenta den e casonan menciona, caminda ainda nan ta 
purba di haya prueba den e casonan cu falta pa ‘hustifica’ 
nan sospechonan politico, mas y mas ta sali dilanti cu tur e 
asunto aki tabata un tipo di maniobra politico cu “lo” por ta 
existi entre e departamento y un gobierno. 


Caso di IBIS y Avestruz a yega porta di Corte, c’un cara total- 
mente diferente cu na inicio di e procesonan aki, caminda 
a acusa dos mandatario ta forma parti di un organisacion 
criminal, cu nan a comete fraude den nan maneho, cu nan a 
beneficia hende yega na nan pero nada di e asuntonan aki a 
bin dilanti na momento cu a trata e casonan aki den Corte di 
Prome Instancia. 


Na e momentonan aki tin cos caso politico mas ta supues- 
tamente den proceso caminda uno tin cuater aña bou di 
investigacion y otro ainda ta den investigacion pa mas c’un 
aña caba. 


Ministerio Publico hunto cu Landsrecherche y RST tin e 
hendenan cu nan a menciona den e ultimo dos casonan, 
secuestra caminda por bisa cu nan ta abusando di e leynan 
cu ta nan deber di percura cu nan no a wordo viola y tur 
esaki bou di e capa di un investigacion. 


Caso Flamingo tin cuater aña den proceso, un serie di hende 
bibando den incertidumbre, creando insiguridad pa esunnan 
menciona den e casonan aki, influenciando nan situacion 
financiero y comercial ya cu Ministerio Publico tin e poder 
pa haci esaki. 


Sinembargo e mesun Ministerio Publico aki, tin prueba sufi- 
ciente contra di un politico cu ta ex-Minister pero no ta actu- 
ando y ta mustrando un biaha mas cu henter su maneho ta 
wordo influencia politicamente. 


Ex-Minister Plenipotenciario Guilffred Besaril a tuma retiro 
pero nunca el a wordo investiga y solamente a base di un 
rapport di CAD, gobierno pa medio di Prome Minister Evelyn 
Wever-Croes, a dicidi di dun’e su retiro, supuestamente. 


Besaril no a acepta e retiro aki y a dicidi di apela e decision 
di gabinete Wever-Croes y na momento cu Corte den Prome 
Instancia a atende cu su apelacion riba su retiro, 


Hues a dicidi cu segun e rapportnan relaciona cu su maneho, 
e ta culpabel di mal maneho, tambe na fraude cometi cu 
fondo y e decision di Corte tabata cu su retiro ta hustifica. 


Di e dia ey tur cos a keda keto, Ministerio Publico a dicidi 
di detene Besaril na un ocasion pa algun dia, a detene un 
otro oficial di su Ministerio pero nada mas, ningun comu- 
nicado di prensa manera OM a haci den caso di Avestruz y 
Flamingo, mientras cu Corte den Prome Instancia practica- 
mente a haya cu tin “hustificacion” pa su retiro ya cu real- 
mente el a comete e delitonan aki. 


E pruebanan t'ey, e pruebanan cu Hues den Corte di Prome 
Instancia a bay di acuerdo cu nan pero ainda NADA y esaki ta 
mesun cos cu dos otro persona den e caso di IBIS caminda 
a condena ex-Minister Paul Croes pero dos otro persona 
cu tin indicacion nan lo a yuda pa logra e condena aki di 
e ex-politico, ainda ta canando liber rond, a pesar cu nan 
tambe a wordo haya culpabel di cierto delitonan pero nunca 
a sinta un solo dia di e castigo aki. 


Ta KICO tin cu conclui di e cosnan aki? Cu Ministerio Publico 
ta actuando segun leynan existente? Cu Ministerio Publico ta 
politicamente influencia? Cu Ministerio Publico a abusando 
di su poder cu e tin? 


E cosnan cu e sistema hudicial tin cu atende y aclaria prome 
cu e situacion aki sigui mishi cu credibilidad di e sistema aki! 


Ministerio Publico ta traha prueba 
pero no ta mira esunnan existente 

Results of the 
Government of Aruba 
Bond Issue – Afl. 110,000,000.00 
6.50% May 10, 2024 – 2038 
Tranche I 


Issuance pursuant to the State Decree of April 11, 2024 no. 
1 in implementation of article 2 of the State Ordinance of 
December 20, 2023 establishing the budgets of the Min- 
istries of Aruba for the 2024 service year and authorizing 
the Minister of Finance to cover its financing needs in the 
2024 service year (AB 2023 no. 68), the articles 3, 5, 6, 
second paragraph, 7, 15, 16 and 17 of the State Ordinance 
Treasury Paper (AB 1987 no. 3), and articles 2, 3, 4, 9, 
first and third paragraph, 10, 11, 12, second paragraph, 13, 
14, first paragraph, part a, and second paragraph, 16, 17, 
second paragraph, 18, 19, 20, 27, 28 and 29 of the State 
Decree on Treasury Paper (AB 1988 no. 6). 


The Central Bank of Aruba informs that, in applying a ten- 
der system as laid down in the document “Policy govern- 
ing Government of Aruba’s electronic bond issue via a ten- 
der system”, the effective yield for the above-mentioned 
bond issue amounted to 5.86 percent, for an amount of 
Afl. 110,000,000.00 with a maturity of 14 years at a yearly 
coupon of 6.50 percent. This amount has been fully sub- 
scribed. 
Aruba, May 13, 2024 
Centrale Bank van Aruba 


TA mas cu claro cu fraccion di RAIZ den Parlamento, a sinti nan 
mes ‘horta” y principalmente desprecia pa nan coleganan di 
coalicion, esta di e 7 miembronan di fraccion di MEP kendenan 
a vota contra di e proposicion di ley cu ta permiti matrimonio di 
persona di mesun sexo. 
Pa di tantisimo ocasion, e coalicion di MEP y RAIZ a wordo 
confronta cu situacion politico cu a percura pa hopi speculacion 
riba futuro di e gobierno aki, mirando cu partido RAIZ ta ricibi- 
endo mas resistencia y critica for di su colega den Parlamento di 
e fraccion geel, cu e ta ricibi for di e otro fraccionnan den oposi- 
cion. 
E confrontacion di diaranson siman pasa no a resulta un sorpresa 
ya cu entre otro AWEMainta a señala cu lo no tin decision despues 
cu Parlamento trata e ley aki y loke a sosode tambe, pero esunnan 
cu mas a 


keda decepciona den henter e proceso aki, ta esunnan cu mester 
determina kico lo pasa den e proximo dianan pa loke ta e confi- 
ansa cu dos partner den coalicion mester tin den otro. 
For di diahuebs ultimo, varios deliberacion a bin ta tumando luga 
pero sin cu tin algo concreto loke a habri caminda pa hopi specu- 
lacion politico sin cu por a confirma realidad di esakinan. 
E echo c’un di e iniciadonan di e ley aki tabata Raymicheline 
Raymond, cu na final di e reunion mester a wordo consola pa 
varios miembro di Parlamento cu a sostene e ley aki tambe, a 
habri caminda pa asumi cu despues di a pone un ultimatum pa e 
reunion aki tuma luga, awo e lo tin cu determina si e lo por sigui 
di tin confiansa den e coleganan sin principio. 
E biahe di Prome Minister Evelyn Wever-Croes pa exterior pa e 
pasa algun dia di vacacion, echo cu a tuma luga durante di e 
tratamento di e ley menciona, ta sin kita y sin pone, un falta di 


Deliberacion politico durante fin di 
siman no a produci decision concreto 


respet formal pa su partner den coalicion. 


Na prome luga e forma con e Premier a bay lanta laga e reunion ta duna impre- 
sion cu su persona tabata sa cu lo no tin decision den e reunion aki y tambe el 
a duna e impresion cu e tin tur cos “regla” cu e lider di partido RAIZ pa loke ta 
continuacion di gobernacion. 
Pa hopi esaki ta nifica cu hasta e propio lider di RAIZ lo a dicidi di sacrifica su 
parlamentario Raymond loke ta bolbe lanta e sospecho cu Minister Ursell Arends 
lo por tin acuerdo caba cu partido MEP p'e proximo eleccion. 
For di diaranson tin tres reunion cu a tuma luga riba henter e desaroyo cu a tuma 
luga pa loke ta e ley di matrimonio di e hendenan di mesun sexo pero tabata 
sumamente dificil pa haya acceso pa mas informacion riba loke a wordo discuti, 
ki posicion a wordo tuma ya cu diaranson fuera di no a logra sosten pa e ley 
menciona, e dos partnernan den coalicion a confirma cu e nivel di respet pa cu 
otro, no ta mucho halto. 
Ayera AWEMainta solamente por a haya confirmacion cu no tin decision riba e 
posibel posicion politico nobo di e partido blanco ya cu e lider Ursell Arends na 
varios ocasion a scoge pa keda den gobierno a pesar cu su propio partner di 
coalicion, ta cuestionando y criticando su maneho pa loke ta e proceso di sushi 
di cas cu ta un fracaso grandi. Kico Parlamentario Raymond lo dicidi e siman 
aki, no ta mucho cla ya cu solamente despues di e rechaso di su propio cole- 
ganan den coalicion diaranson siman pasa, Misha lo no tin un medio di comuni- 
cacion pa culpa di lo kier caida di e coalicion ya cu ta e miembronan di fraccion 
di MEP masivamente a mustra cu nan no tin confiansa den su proposicion di ley 
presenta!! 


Dialuna, 13 Mei 2024 

Results of the 
Government of Aruba 
Bond Issue – Afl. 50,000,000.00 
5.50% May 10, 2024 – 2030 
Tranche II 


Issuance pursuant to the State Decree of April 11, 2023 no. 
1 in implementation of article 2 of the State Ordinance of 
December 20, 2023 establishing the budgets of the Min- 
istries of Aruba for the 2024 service year and authorizing 
the Minister of Finance to cover its financing needs in the 
2024 service year (AB 2023 no. 68), the articles 3, 5, 6, 
second paragraph, 7, 15, 16 and 17 of the State Ordinance 
Treasury Paper (AB 1987 no. 3), and articles 2, 3, 4, 9, 
first and third paragraph, 10, 11, 12, second paragraph, 13, 
14, first paragraph, part a, and second paragraph, 16, 17, 
second paragraph, 18, 19, 20, 27, 28 and 29 of the State 
Decree on Treasury Paper (AB 1988 no. 6). 


The Central Bank of Aruba informs that, in applying a ten- 
der system as laid down in the document “Policy govern- 
ing Government of Aruba’s electronic bond issue via a ten- 
der system”, the effective yield for the above-mentioned 
bond issue amounted to 5.18 percent, for an amount of Afl. 
50,000,000.00 with a maturity of 6 years at a yearly coupon 
of 5.50 percent. This amount has been fully subscribed. 
Aruba, May 13, 2024 
Centrale Bank van Aruba 


DURANTE e reunion publico di parlamento cu a tuma luga 
diaranson ultimo por a tende diferente argumento usa pa 
motiva e diferente puntonan di bista riba cual AWEMainta lo 
elabora mas ariba dje. 


Cifras 
No obstante cu e reunion tabata uno di indole relativamente 
emocional, a uza tambe argumentonan basa riba cifras y 
datonan colecta. Un ehempel di esaki ta e referencia na e 
colecta di 18 mil firma pa asina gobierno por a haya argu- 
mento pa apela y bay casatie. Segun cu e parlamentario a 
analisa, e 18 mil firmanan ta representa un tercera parti di 
e mas o menos 60 mil persona cu a vota durante eleccion 
pasa. A pesar di cu e 18 mil firmanan aki no a wordo valida, e 
ta keda un cantidad impresionante. Sinembargo, mirando cu 
Aruba tin un comunidad predominantemente religioso kisas 
a spera di haya un cantidad mucho mas grandi di firma. Si 
sali for di 


punto di bista di e parlamentario cu un tercera parti di comu- 
nidad no ta di acuerdo cu e proposición di ley, e ora esaki 
ta nifica cu dos tercera parti di Aruba si ta di acuerdo? Y si 
ta asina, e ora con por ta cu e un tercera parti tin mas influ- 
encia cu e gran mayoria di e votadonan? Si religion ta hunga 
un rol asina grandi den e desicionnan di nos pais, e ora e 
pregunta ta bira dicon no tin un presencia mas amplio di 
votado cristian cu ta apoya hustamente e cantidatonan cris- 
tian durante eleccion, of kisas durante eleccion esaki no ta 
relevante y e candidatonan aki no tin e apoyo di su mesun 
comunidad? 
Un otro ponencia cu a hala atencion tabata e referencia na 
e cantidad di suicidio na Aruba, na unda e parlamentari- 
onan a hasta ataca otro partner den coalicion pa no tin e 
cifranan corecto, specialmente pa locual ta regarda e grupo 
LGBT+. AWEMainta ta haya cu e tema aki ta demasiado deli- 
cado y sensitivo pa wordo uza pa hunga politica cu ne. Kisas 
e parlamentario en cuestion mester splica na ki cifra e lo 


Nivel di argumentacion di nos parlamento 


wordo conmovi suficientemente pa cambia su opinion? Ta remarcabel cu 
net e parlamentario aki ta papia di analisa cifras, mirando cu e mes a 
drenta parlamento cu 135 voto, cual ta representa 0.65% di locual su 
mes partido a logra den delaster eleccion y solamente 0.23% di voto en 
general. 


Responsabilidad 
Un otro topico cu a hala atencion ta e discusion of mas bien incertidumbre 
di kico precies e apelacion na casatie ta encera y e impresion cu e deci- 
sion aki di casatie lo por trece cambio den decision di Hof, siendo cu esaki 
no ta cuadra cu e berdad. 
E decision di Hof semper lo keda na fabor di e ley. Locual cu gobierno di 
Aruba ta purbando di haci ta pa cassatie duna su veredicto riba e echo cu 
si Hof lo tin e poder pa tuma un desicion asina, mientras cu Aruba tin su 
mes poder legislativo apunta pa esaki. Lamentablemente nos tur por a 
wak con nos politiconan ta ansioso pa uza e apelacion aki como un mani- 
obra (politico) pa evadi nan responsabilidad den tuma un decision preten- 
diendo di warda riba e veredicto di cassatie. Pa finalisa nos kier a tuma 
un momento pa recorda tur parlamentario cu no obstante e cantidad di 
voto cu bo a haya den eleccion, pueblo ta spera pa bo keda riba nivel y 
hiba debate na un forma elocuente riba diferente tema. Aunke abstene di 
vota ta un posibilidad, pueblo kier pa bo para, bisa y vota segun bo propio 
opinion. Si cada biaha ta keda referi n'e leynan cu ta anticua, ta ken anto 
mester haci algo riba esaki? 

DEN e mundo rapido di awendia, hopi hende ta busca un 
nificacion y un proposito mas profundo den nan bida. Memey 
di e agitacion y rutina diario, incorpora cambio pa medio di 
fe por ofrece un caminda pa crecemento y realisacion spiri- 
tual. For di un simpel ahuste te na cambio mas intencional, 
e cambionan aki tin e potencial pa impacta profundamente 
e biahe spiritual interno di un persona. 


Den e base di e cambionan pa medio di Fe ta e reconoce- 
mento cu e accionnan chikito por tin un nificacion significa- 
tivo. Por ehempel, scoge pa scucha musica di adoracion en 
bes di melodia secular durante e caminda diario pa trabou 


of tarea domestico por crea momento di reflexion y conexion 
cu fe di un hende. E simple cambio den estimulo auditivo 
ta sirbi como un recuerdo di e presencia di Dios den bida 
diario, infundiendo un significado spiritual den e tareanan 
mundano. 
Mescos, cuminsa e dia cu devocion inspirador ta pone un 
tono positivo na e proximo oranan. Sea lesando scritura, 
participa den oracion of refleha riba e mensahenan edifica- 
tivo, hende por enfoca nan mente y curason riba e asuntonan 
di fe for di e momento cu nan lanta. E practica intencional aki 
ta cultiva un sentido di proposito y alineacion cu e balornan 
spiritual, guiando decision y interaccion durante dia. 


Ademas, alinea e habitonan di gasto cu e 
balornan di fe ta ofrece evidencia concreto di e 
compromiso pa hiba un bida segun bo creencia. 
Sea cu e ta implica apoyo n'e causanan cari- 
tativo, priorisa eleccionnan etico di consumi- 
dornan of practica administracion financiero, e 
gastonan intencional ta refleha e deseo di honra 
Dios den tur aspecto di bida. Reevaluando e prio- 
ridadnan y tumando decision consciente, hende 
ta demostra nan dedicacion na biba segun nan 
fe. 


Den esencia, e cambionan pa medio di fe no ta 
solamente ahuste superficial, sino cambio trans- 
formador cu ta impregna tur aspecto di bida. 
Infundiendo rutina diario cu acto di devocion, 
hende ta profundisa nan conexion cu nan fe y ta 
reafirma nan compromiso cu crecemento spiri- 
tual. Sea via musica, oracion of administracion 
financiero, e cambionan aki ta sirbi como expre- 
sion tangibel di devocion y reverencia, guiando 
hende den nan biahe pa un realisacion spiritual 
mas grandi. 


Transforma habito diario 


E poder di cambio pa medio di fe 

DIADOMINGO ultimo, cerca di 4:00 pm, a tuma luga un 
accidente n'e crusada di Emmastraat y Williamstraat, entre 
un Jeep y un Harley Davidson. Segun testigo, e Jeep no a 


duna preferencia n'e manehado di e brommer, loke a provoca 
e accidente. 


E falta di preferencia di e jeep a resulta den un accidente cu 
a laga un hende muhe herida, kende tabata core e brommer. 
Polis a presenta n'e sitio pa brinda asistencia y sigura e luga 
di e accidente. Personal medico n'e sitio a atende e dama 
herida y despues a hib'e hospital pa e ricibi tratamento 
medico adicional. 


Persona herida den accidente di trafico n’e 
crusada di Emmastraat y Williamstraat 

LAGA nos repasa suerte, trabao, salud y loke ta prepara 
pa bo p'e siman. Nos ta ofrece bo e horoscopo di tur e 
signonan: Aries, Tauro, Geminis, Cancer, Leo, Virgo, Libra, 
Scorpio, Sagitario, Capricornio, Acuario y Piscis. 


Aries 
Dialuna, dia 13 bo lo enfoca riba bo forma di proyecta di un 
forma hopi vital e plan y e proyectonan nobo caminda cu 
bo ta mantene bo energia firme y motiva. Y tambe den bo 
basenan economico. Diamars, dia 14, bo gran magnetismo 
y forsa energetico durante e dia aki, lo yuda bo realisa tur 
cos den un forma mas creativo y cu un ingenio ncreibel tur 
momento. 


Tauro 
Riba dialuna, dia 13, lo mas importante den e momentonan 
aki y den e dia aki lo ta e forma caminda cu bo ta comunica 
cu e otronan y caminda cu bo ta confia den bo mes y den 
bo opinionnan. Lo bo tin hopi idea creativo. Diamars, dia 14, 
lo ta un momento special pa enfoca cu tur bo energia riba 
asunto cu ta referi n'e hogar y principalmente tambe n'e 
economia y n'e serenidad cu bo tin mester rond di bo. 


Geminis 


Dialuna, dia 13, lo ta un dia excelente pa organisa cu calma 
e asuntonan personal cu ta rekeri bo atencion, tanto den 
bo proyectonan como den tur actividad cu bo ta realisa den 
esaki. Diamars, dia 14, lo ta un dia hopi movido den cual bo 
dinamismo lo pusha bo riba loke miho bo sa, expresa bo mes 
di forma papia y skirbi den cualkier momento di e dia. 


Cancer 
Dialuna, dia 13, lo ta un dia excelente pa pone siguridad y 
confiansa cu bo tin sigura danki na bo percepcion interno y 
n'e manera sutil y sensibel di ehecuta tur cos. Diamars, dia 
14, ta un momento special pa ocupa bo mes di bo balornan 
den bida y di bo forma di proyecta tur cos cu bo tin cu ta 
resalta tanto den bo potencialnan manea den bo sensibil- 
idad interior. 


Leo 
Dialuna, dia 13, principal den e momentonan aki lo ta loke 
bo scucha e bos interno aki cu ta bisa bo den cada momento 
loke bo tin di haci pa siña pone bo den e luga di e otronan 
y tur cos lo ta mas simpel di loke bo ta kere. Diamars, dia 
14 lo ta un momento hopi importante pasobra e ta conflui 
hopi energia di candela cu ta duna bo gran energia y cu ta 
aimando bo pa escenifica bo gran personalidad di un forma 
ainda mas potencial y cu mayor motivacion. 


Virgo 
Dialuna, dia 13, lo principal den e momentonan 
aki lo ta e motivacion pa bo mantene den bo 
plan y proyecto nobo, purba rondona bo mes 
di persona confiabel y di confiansa pa tur cos 
ta pragmatico y sereno. Diamars, dia 14, lo ta 
un momento special pa sigui bo percepcionnan 
sutil y pa duna nan e importancia cu awe bo tin 
mester den e dia aki pa yuda bo sa responde na 
momento di duda y incertidumbre. 


Libra 
Dialuna, dia 13, lo ta un momento special pa 
ocupa bo mes directamente di e metanan den 
bo bida; y di un otro parti di e forma di amplia bo 
bo curiculo social p'e otro personanan interveni 
tambe den bo plannan y proyecto. 


Diamars, dia 14, lo principal den e momen- 
tonan aki lo ta organisa cu bo gran dinamismo e 
proyecto y plannan cu bo tin no solament p'e dia 
aki sino pa tur un futuro proximo cu otro hende. 


H O R O S C O P O 
Di Siman 
Di Siman 

Scorpio 
Dialuna, dia 13, ta un momento specialmente idica pa 
organisa bo conocementonan nobo cu otro hende di dife- 
rente luga, por ta bo organis aun biahe caminda cu bo por 
desaroya un parti di bo actividadnan. Diamars, 
dia 14, ta un momento specialmente importante 
pa mustra bo mes manera bo ta y cu e otronan 
conoce bo potencialnan grandi y tur loke bo 
mester duna, lo bo tin un gran forsa cu lo bo 
mira for di cualkier luga. 


Sagitario 
Dialuna, dia 13, lo principal den e momentonan 
aki lo ta cu bo por mantene e cercania cu e perso- 
nanan keri y specialmente cu bo pareha. Di un 
otro bnda, lo bo mester pone atencion n'e asun- 
tonan financiero y na bo inversionnan. Diamars, 
dia 14, ta un momento ideal pa bo siña conoce y 
pa haci uzo di bo experiencia y di e conocemen- 
tonan cu bo a adkiri te cu aworaki. 


Tur loke cu bo siña lo ta excelente. 


Capricornio 
Dialuna, dia 13, lo principal den e dia aki lo ta 
mantene e amistadnan cerca pa nan por yuda 
bo cu bo compania y nan sosten den e plan y 
e proyectonan nobo cu bo ta mantene den bo 
bida. 


Diamars, dia 14 ta un momento special pa aclaria 
situacion confuso tanto cu e pareha como tambe 
cu e asociadonan. P'esey ta importante pa bo 
reuni pa bo laga bo cla tur e asuntonan caminda 
cu tin bienes comparti memey. 


Acuario 
Dialuna, dia 13, ta un momento ideal pa cuida 


bo bienestar y vigila tanto bo alimentacion com otambe 
e manera di mantene bo den foma pa por yuda otro di un 
forma solidario. 


Diamars, dia 14, ta un dia hopi importante pa mantene e 
amistadnan yega na bo pa combina cu nan e proyecto y e 
plannan cu ta uni nan. Bo creatividad lo ta increibel y hopi 
importante. 


Piscis 
Dialuna, dia 13, lo ta un dia hopi ameno y alegre caminda 
cu bo por disfruta di e compania di amistadnan selecto y di 
confiansa. Bo genialidad y gran arte creativo lo ta awe hopi 
potencia y lo yuda bo den tur momento. 


Diamars, dia 14, ta un momento special pa bo cuida bo 
salud y di bo bienestar tanto emocional como fisico, loke ta 
nifica cu lo bo tin cu pone mayor atencion den bo forma di 
bida y n'e momentonan di descanso y di relax. 


We Are 

CU un victoria den su man, e Suiso Nemo a kibra diasabra 
e codigonan di un Eurovision sumamente bruha, esun mas 
polemico di su historia, haciendo gala di un mensahe concil- 
iador na defensa di identidad di genero no normativo. 


E tabata e prome artista declara persona non-binary cu a 
bay cu e tan codicia microfon di cristal, ora u solamente 
algun ora prome cu e votacion, e tabata na di tres luga tras 
di Croacia y Israel. "Mi ta spera cu e concurso aki por ta na 
altura di su promesa y sigui defende paz!", el a declara di ta 
hopi emociona despues di a conoce e resultado. 


Su triunfo a despeha algo di horizonte scur cu tabata riba 
Israel como ganado y organisado di e proximo cita, despues 
di un edicion tenso te n'e extremo pa su presencia den e foro 


aki di convivencia memey di su ofensiva militar na Gaza, cu 
casi 35 mil Palestino civil morto, practicamente mita di nan 
mucha. 


A papia tanto di e boonan na su representante den tur su 
actuacionnan of di e constante peticion di expulsion, cu e 
ciudad Sueco di Malmo converti den e epicentro di protesta 
pro-Palestino, cu a keda den algo anecdotico e di 50 aniver- 
sario di 'Waterloo' di ABBA, cu tanto e festival aki ta debe 
nan nan identidad. 


Frente e spirito di colo y celebracion musical, te hasta e 
gran final a produci un cantidad di episodio cada biaha mas 
zuur cu a culmina diasabra cu un descualificacion, si, pero 
esun di e representante Hulandes, Joost Klein, un castigo 
cu su TV a considera "desproporciona" pa realisa un "gesto 
menasante" na un operador di camara di e festival den un 
contexto di tension. 


Un gala di boo 
E gala a ranca sal cu un mensahe di prinses Victoria di Suecia 
y cu e actuacion di e representantenan musical di e pais 
e aña aki, e rumannan Marcus & Martinus. Nan a revela e 
proposicion como e exaltacion celestial Ucraniano n'e poder 
femenino of e regreso di Luxemburg despues di 30 aña di 
ausencia. 


Suisa ta “kibra” Eurovision 2024 cu su defensa 
di identidad di genero no normativo 

Desde e artista Israeli a bolbe bek su exaltacion di e resis- 
tencia na momento adverto entre aplauso di parti di e 
publico y e boo di parti di e otro, mas hopi ainda, compara 
cu su actuacionnan anterior cu e publico. 


E Irlandes Bambie Thug a sali finalmente p'e escenario pa 
su invocacion demoniaco, algo cu durante e atardi no tabata 
cla e causa di "un situacion" cu a recuri un reunion urgente 
cu EBU (European Broadcasting Union). 


Destacabel tabata tambe e aparicion di parti di Reino Uni di 
e alma di e banda global Years & Years, Olly Alexander, cu 
un homenahe n'e musica di The Pet Shop Boys, como tambe 
e cubia experimental di e Italiano Angelina Mango, cu un 
vestuario nobo colo preto of e elegante presentacion di e 
Portugues Iolanda. 


Ya den e parti final a acumula algun di e faboritonan grandi. 
Prome Nemo, cu "The Code", a haci e gala aki di su talento 
como rapero y cantante di tesitura lirico, tur cos bulando 
riba un plataforma cu ta draai cu den un principio tabata 
lastr'e, como e convencionnan social, te cu el a siña maneh'e 
y con e refrein ta bisa: "break the code." 


E Croata Baby Lasagna a combna e influencia di Rammstein 
cu elemento visual y musical di e folklore di su pais, pa 
reflexiona asina e exodo forsoso di miles di studiante di su 
pais pa busca bida den otro. 


Pa termina, e Frances Slimane, cu un dialogo 
cercano n'e "abo na abo" cu e audiencia como 
"partenaire" 
sentimental, 
den 
coordenada 
musical di e cancion clasico Frances y un nada 
habitual fragmento "a capella", n'e meter y mey 
di e microfon cu lo pasa pa historia di e festival. 


Suisa, esun cu a haya mas voto di hurado 
Durante e tempo di votacion a yega e celebra- 
cion di "Waterloo" y e reaparicion di ABA, pero 
den formato di hologram, como esun di su espe- 
ctaculo Londinense cu e bosnan original di e 
miembronan di e grupo. 


Tres ex-campeon di Eurovision a encarga cu e 
tema den su ausencia: e Sueconan Carola y 
Charlotte Perrelli y e Austriaco Conchita Wurst. 


Despues a yega e resultado di e 37 huradonan, 
mas accidenta cu den e otro edicionnan door di 
e boonan p'e supervisor ehecutivo di Eurovison, 
Martin Osterdahl, p'e decisionnan tuma den e 
edicion aki y e negativa di Hulanda di presenta 
e votonan di su hurado, mescos cu e Finlandes 


Käärijä y e Noruechi Alessandra Mele, ambos participante 
den 2023. 


E gran mayoria a duna Suisa su maximo puntuacion, pa cual 
esaki a caba den e trayectorio aki como e candidatura mas 
vota, cu 365 punto, dilanti di Francia (218) y Croacia (210). 


E ultiom pais aki tabata receptor di e mayor volumen di punto 
di e voto popular, te alcansa 547 punto, no suficiente sinem- 
bargo pa alcansa Nemo, cu a conclui e competencia cu 591 
punto, mientras cu Ucrania a completa e podium cu 453. 


E huradonan a laga ya un cantidad di opcion di Israel p'e 
victoria, den e di 12 posicion cu 52 punto. Tabata e voto 
popular na loke a push'e lo suficiente pa e bay finalmente te 
n'e di cinco luga, tras di Francia. 


E resto di e "top 10", a keda asina: 6. Irlanda, 7. Italia, 8. 
Armenia, 9. Suecia, 10. Portugal. Noruega mes a keda te n'e 
ultimo luga. 

EGIPTO a retira for di cooperacion cu Israel pa transporte 
di suministro di ayudo via frontera na Rafah, como reaccion 
na loke Cairo ta considera un "escala inaceptabel" na Gaza. 
Un representante di gobierno a declara esaki riba e canal di 
noticia Egipcio Al Qahera, enfatisando cu Egipto ta respon- 


sabilisa Israel pa e deterioro di e situacion riba e strip di 
Gaza. 


Forsa arma Israeli a tuma control di e crusamento di frontera 
di Rafah, situa na e frontera entre Egipto y e strip di Gaza, 
na cuminsamento di siman pasa. E accion aki a kita un ruta 
crucial pa entrega suministro di yudansa. Miles di persona 
riba e etrip di Gaza ta depende di e ayudo di emergencia. 
Israel tambe a cera e frontera di Kerem Shalom, solamente 
3 kilometer for di Rafah. 


E reportahenan di Nacionnan Uni y e organisacionnan inter- 
nacional di ayudo ta indica cu awo ta casi imposibel pa hiba 
cuminda, awa y medicamento na e strip di Gaza. E fuentenan 
di Cruz Cora a hasta declara cu entrega di suministro esen- 
cial a stop completamente, empeorando e crisis humani- 
tario den e region. 


E echo cu Egipto ta nenga pa coopera cu Israel pa trans- 
porte di suministro di ayudo ta pone den evidencia e tension 
creciente den e region y e complehidad di e conflicto entre 
Israel y Palestina. E ta expone tambe e dependencia di e 
strip di Gaza riba asistencia externo y ta enfatisa e neces- 
idad urgente di un intervencion internacional pa trata e crisis 
humanitario y promove dialogo entre e partidonan envolvi. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Egipto ta nenga di transporta suministro 
di ayudo pa Israel via frontera di Rafah 

Now Playing 


For Showtimes and online ticketing: www.caribbeancinemas.com 


Many years after the reign of Caesar, a young ape goes on a journey 
that will lead him to question everything he’s been taught about 
the past and make choices that will define a future for apes and 
humans alike. 


An American nun embarks on a new journey when she joins a 
remote convent in the Italian countryside. However, her warm 
welcome quickly turns into a living nightmare when she discovers 
her new home harbours a sinister secret and unspeakable horrors. 


After leaving the business one year earlier, battle-scarred stuntman 
Colt Seavers springs back into action when the star of a big 
studio movie suddenly disappears. As the mystery surrounding 
the missing actor deepens, Colt soon finds himself ensnared in a 
sinister plot that pushes him to the edge of a fall more dangerous 
than any stunt. 


Kingdom of the 
Planet of the aPes 


immaculate 


the fall guy 


the garfield movie 


After Garfield's unexpected reunion with his long-lost father, 
ragged alley cat Vic, he and his canine friend Odie are forced from 
their perfectly pampered lives to join Vic on a risky heist. 

HULANDA a retira for di e Festival di Eurovision y no a 
duna punto diasabra’ nochi den protesta pa e expulsion di 
su concursante, Joost Klein. E decision ta bin despues cu 
Klein a wordo retira for di e competencia algun ora prome cu 
su actuacion programa, despues di un keho di un miembro 
femenino di e team di produccion. 


Segun representantenan Hulandes, e denuncia tabata alega 
un "movecion menasante" pa e camara y no un contacto 
fisico. A pesar di e splicacion aki, AVROTROS, e stacion di 
radio y television Hulandes, a anuncia cu e lo no participa 
mas den e gran final di Eurovision. 


E comunicado emiti pa AVROTROS riba red social a expresa 
solidaridad cu Joost Klein y su insatisfaccion cu e maneho di 
e situacion. "Awo cu AVROTROS no ta forma parti di e Gran 


Final di e Festival di Eurovision mas, nos no ta sinti e neces- 
idad pa entrega e puntonan di e hurado Hulandes", e comu- 
nicado a bisa. "Den consulta cu Nikkie De Jager, kende lo a 
actua como nos vocero awe nochi, nos a dicidi di no haci'e." 
Na final di e competencia un representante di Eurovision a 
asumi e tarea pa comunica e puntonan di hurado di Hulanda, 
un presentacion cu a ricibi hopi protesta di publico presente 
den sala di e festival. 


E decision pa boicotia e Festival di Eurovision ta refleha e 
escala den tension y controversia rond di e evento di e aña 
aki. 
No solamente Hulanda a retira como protesta, pero tambe 
competencia a wordo afecta p'e manifestacionnan politico, 
particularmente cu e entrada di Israel enfrentando mani- 
festacion pro-Palestina. 


Hulanda a boicotia Eurovision 


Television Hulandes a nenga di duna punto como protesta 
pa descualificacion di nan participante 

VENEZUELA ta preparando pa un eleccion presidencial 
crucial e luna aki, loke ta marca un ocasion raro den cual un 
candidato di oposicion tin un oportunidad contra e regimen 
autoritario di Nicolás Maduro. E siguiente votacion ta atrae 
atencion internacional memey di e profundisacion di e crisis 
economico y democratico di Venezuela, cu a lanta pregunta 
riba e posibilidad di un transicion pacifico di poder. 


Den un acto sorprendente, Maduro a permiti pa un candi- 
dato di oposicion aparece riba e plania electoral, reflehando 
e descontento general entre e Venezolanonan. E retado, 
Edmundo González, un ex-diplomatico, a bira e candidato di 
consenso despues cu e lider popular María Corina Machado 
no por a postula. A pesar di e probabilidadnan scars, 
González a obtene apoyo den varios encuesta, destacando 
e deseo di cambio entre e Venezolanonan. 


Sinembargo, skepticismo ta rondona e imparcialidad di e 
proceso electoral bou di e regimen di Maduro. A pesar di 
permiti participacion di oposicion, Maduro ta mantene 
control riba e institucionnan clave, incluyendo poder legisla- 
tivo, militar y di e medionan di comunicacion. E oposicion ta 
enfrenta un bataya contra e recursonan amplio na disposi- 
cion di Maduro, loke ta genera duda riba e legitimidad di e 
resultado. 


E eleccion tin implicacionnan significativo mas leu di e fron- 
teranan di Venezuela. Mientras e pais ta confrontando e 
destino di su reserva di petroleo extenso, e relacion cu e 
potencianan mundial manera Merca, China, Rusia y Iran ta 


colga na un hilo. Ademas, e crisis humanitario cu ta afecta 
Venezuela pa motibo di migracion masivo y a aumenta 
tension den e paisnan bisiña. 


Maduro su control riba poder ta depende no solamente di 
control interno sino tambe di e negociacionnan interna- 
cional, particularmente cu Merca. E sancionnan Mericano 
dirigi riba e industria petrolero di Venezuela a aumenta 
tension riba e regimen ainda mas, loke por influencia e deci- 
sion di Maduro pa permiti participacion di oposicion den e 
eleccion. 


Sinembargo, Maduro su resistencia pa renuncia na poder ta 
sugeri un enfrentamento prolonga cu resultado insigur. 


A pesar di e retonan, González y Machado ta keda firme den 
nan compromiso cu un transicion pacifico. Nan ta boga pa 
dialogo y negociacion cu gobierno di Maduro pa garantisa 
un proceso electoral husto. E observadonan internacional 
ta monitor e sucesonan di cerca, cu e speransa di un reso- 
lucion cu ta respeta e principionan democratico y alivia e 
crisis humanitario di Venezuela. 


Mientras Venezuela ta pasando den e situacion critico aki, 
mundo ta mira cu anticipacion, consciente di e implica- 
cionnan poderoso di e proximo eleccion. E resultado no 
solamente lo forma e futuro di Venezuela, pero tambe lo tin 
un impacto riba e stabilidad regional y e relacionnan inter- 
nacional, subrayando e importancia di un proceso electoral 
liber y transparente. 


Venezuela preparando pa eleccion 
memey di un lucha Autoritario 

D E P O R T E 


deporte@awemainta.com 


DEN fin di siman Brazil Taekwondo Stichting a organisa Cas 
Bon Taekwondo Cup. 


Cas Bon Taekwondo Cup ta e prome cualificacion pa Best of 
the Best 2024. Varios scol di Taekwondo a participa y a haci 
Cas Bon Taekwondo Cup un evento grandi. 


Presidente di Brazil Taekwondo Stichting Master, Clifford 
Rasmijn a felicita Chaco Taekwondo Academy cu nan logro 
di Best Team di Cas Bon Taekwondo Cup 2024. 


Na aña 2023 Chaco Taekwondo Academy a sali Best Team 
y esaki ta e fruto di e bon training di Master Melvin Rasmijn, 
Master Yoshmar Wever y Master Miguel Genser. 


Chaco Taekwondo Academy ta train na Scol Basico 
Kudawecha na Noord. 


Chaco Taekwondo Academy a sali Best 
Team den Cas Bon Taekwondo Cup 

DIEDE De Groot, e strea di tennis den rolstoel, a enfrenta su 
prome derota den tres aña riba diasabra ora cu el a wordo 
derota pa Xiaohui Li den e World Team Cup na Istanbul. 


E tabata e prome perdida di De Groot den 146 wega. 


Den un wega den cual De Groot a perde contra Li den di dos 
set, e hungado Chines di 24 aña a sali victorioso cu un score 
di 6-3 y 6-2, sigurando e victoria di China den e clay-court 
tournament na Turkia. 


De Groot su derota ta inusual, considerando su dominio 


incomparabel den e deporte. 


Su ultimo derota ta data na 2021, durante e torneo prepa- 
ratorio pa e final di Australian Open, unda el a wordo derota 
pa e tenista Hapones Yui Kamiji. For di e tempo ey De Groot 
a keda invicto pa 145 wega consecutivo. 


A penas dos siman pasa, De Groot, di 27 aña, a wordo 
honra n'e prestigioso Premionan Laureus na Madrid, siendo 
nombra Atleta di aña cu discapacidad. 


Na comienso di januari, el a iguala e record di su ídolo di 
mucha, Esther Vergeer, door di logra su di 21 titulo di Grand 
Slam na e Australian Open. 


De Groot tin un impresionante lista di logro, ganando tur 
torneo di Grand Slam (E Australian Open, Roland Garros, 
Wimbledon y US Open) pa tres aña consecutivo. Ademas, el 
a sali victorioso den e Weganan Paralímpico na Tokyo. 


A pesar di e derota aki, De Groot su notabel carera den tennis 
den rolstoel ta sigui inspira hopi, y su exito incomparabel ta 
keda un testimonio di su talento excepcional y su capacidad 
di recupera den e adversidad. 


De Groot ta sufri su prome derota den tres aña 

CASEMIRO, di Manchester United, a keda exclui for di e 
ekipo di Brasil pa e siguiente torneo di Copa America, loke ta 
marca un omision significativo den e seleccion di entrenado 
Dorival Jr. A pesar di tin 75 partido internacional cu Brasil, 
e midfielder di 32 aña a enfrenta un temporada desafiante 
na Old Trafford, loke a hib’e pa ta ausente di e lista di 23 
hungado. 


Ademas di Casemiro, nomber notabel manera Richarlison di 
Tottenham, Gabriel Jesus di Arsenal y Antony di Manchester 
United tambe a keda for di e ekipo. 


Tabata premira e ausencia di e hungado strea Neymar pa 
motibo di su recuperacion di un lesion den e ligamento di 
rudia sufri den e partido anterior di Brasil contra Uruguay. 


Sinembargo, Premier League ta bon representa den e alin- 
eacion di Brasil, cu nuebe hungado di e categoria mas halto 
Ingles den e alineacion. 
Esaki ta inclui Alisson di Liverpool y Ederson di Manchester 
City, hunto cu Gabriel y Gabriel Martinelli di Arsenal na 
defensa y atake, respectivamente. 


Den mediocampo tin un mescla di talento, cu Bruno 
Guimaraes di Newcastle, Douglas Luiz di Aston Villa, Andreas 
Pereira di Fulham, Joao Gomes di Wolves y Lucas Paqueta di 
West Ham. 


Un inclusion notabel den e liña dilanti ta e sensacion adoles- 
cente Endrick Del Palmeiras, cu lo uni na Real Madrid e 
zomer aki. Endrick a logra e titulo di goleado mas hoben na 
Wembley Stadium, anotando contra Inglatera den un wega 
amistoso cu solamente 17 aña y 246 dia. 


E ekipo di Brasil pa Copa America tambe ta inclui un combi- 
nacion di experiencia y hubentud, cu nomber estableci 
manera Marquinhos di PSG y Vinicius Jr di Real Madrid hunto 
cu e talentonan emergente manera Endrick y Raphinha di 
Barcelona. 


Mientras Brasil ta preparando pa competi den Copa America, 
e fanaticonan ta warda ansiosamente e desempeño di e 
team diverso y talentoso aki mientras cu nan ta spera di por 
sigura exito den e torneo prestigioso celebra na Merca di 20 
di juni te cu 14 di juli 2024. 


Casemiro exclui for di seleccion di Brasil pa Copa America 


Dialuna, 13 Mei 2024 
AWEMainta 
DEPORTE 
21 


PAUL Skenes, e prospecto den picheo hopi promovi di 
Pittsburgh Pirates, a haci un debut memorabel den Grandes 
Ligas contra Chicago Cubs riba diasabra. A pesar di a permiti 
tres careda den mas cu cuater entrada, Skenes a mustra su 
potencial ponchando shete bateado, incluyendo algun lans- 
amento impresionante cu un velocidad di mas cu 100 mph. 


E debut di e hungado di 21 aña a hala hopi atencion, no 
solamente pa su desempeño riba e monticulo pero tambe 
pa e emocion cu a rondona su yegada den grandes ligas. E 
fanaticonan na PNC Park tabata spera ansiosamente e rutina 
prome cu e wega di Skenes, y e tienda di e ekipo a mira un 
aumento den benta di T-shirt cu su nomber y number. 


Skenes su caminda pa MLB tabata notabel, for di su tempo 
como cadete di Air Force Academy pa despues e bira e 
hungado mas valioso di World Series Universitario na LSU y 
finalmente wordo selecta como e prome seleccion den e draft 
di MLB di 2023. Su debut a marca un momento significativo 
den su carera y p'e fanaticonan di Pirates cu e speransa di 
un ‘come back’. 


A pesar di a enfrenta un tremendo alineacion di Cubs, 
Skenes a mustra confiansa y compostura riba e montículo. 
El a mescla fastball rapido di tres cifra cu lansamento fuera 
di velocidad, demostrando su versatilidad como pitcher. 
Mientras cu el a sufri un homerun contra Nico Hoerner den 
e di cuater inning, Skenes tambe a registra su prome ponche 


den MLB y a impresiona cu su desempeño general. 


E manager di Pirates, Derek Shelton, y e gerente general 
Ben Cherington a expresa nan confiansa den e habilidadnan 
di Skenes y a enfatisa su preparacion pa Major League. Cu 
su debut impresionante tras di lomba, Skenes awo ta focus 
riba loke e ta primintí di ta un carera excitante na Pittsburgh 
y den futuro. 


Prospecto di Pirates Paul Skenes a Impresiona 
den su debut den MLB cu shete ponche 

CLUB di Dam Arowak, ta organisa e fin di siman venidero 
(17 – 19 mei), un torneo interinsular entre e paisnan Aruba, 
Corsou y Boneiro. 


Tur aña, un otro país ta organisa e evento aki. E aña aki, a 
toca na Aruba atrobe pa organisa e torneo aki. 


E formula di e torneo aki ta, cu cada país lo participa cu 2 
team di 2 persona + 2 hungado hubenil bou di 20 aña. E país 
organisado lo participa cu 4 hungador hubenil. 


Pa Aruba lo participa den team-1, Henry Knepa y Ricky 
Nisbet. 
Pa team-2 di Aruba, lo participa cu Octavio Croes y Hector 
Winterdal. 


E 4 hungadonan hubenil di Aruba ta Jaylee Krozendijk, Xion 
Jacobs, Henry Lacle y Ariesa Kock.. 


E weganan lo wordo hunga riba diabierna y diasabra venidero 
den IBISA building na Oranjestad. 


E prome rond lo start pa 9:00 di mainta. Segundo rond pa 
3:00 di atardi. Tercer rond lo wordo hunga riba diasabra 18 
di mei pa 9:00 di mainta y e ultimo rond (rond 4) pa 3:00 di 
atardi. 


Entregamento di premio lo tuma luga diadomingo 26 di mei 
pa 11:00 di mainta den IBISA building den Frankrijkstraat 
1, Oranjestad. 


Nos kier a gradici Stichting Sportsubsidie Aruba y Lotto pa 
Deporte cu ta subsidia e evento aki y IBISA Oranjestad cu 
ta ofrece e playing venue unda tur e weganan lo tuma luga. 


Torneo di Dam Interinsular lo bay 
cuminsa proximo fin di siman 

UN di e puntonan cu e gobierno di Prome Minister Evelyn 
Wever-Croes no a cumpli cu CFT, tabata di entrega e 
cuentanan anual cu tabata data for di 2019 y mientras 
cu ainda e no a cumpli cu e exigencia aki, Evelyn a dicidi 
di publica un “Jaarverslag” no di su maneho financiero 
di su gobierno pero un riba un storia cu e mes a hinca 
den otro. 


Parlamentario Arthur Dowers di fraccion di AVP a mustra 
c’un biaha mas e lider di MEP ta confirma na pueblo cu 
su interes no ta pa sirbi e interes general pero su propio 
interes politico. 


Den su relato, loke tambe a wordo confirma pa publi- 
cacion na Hulanda, Evelyn un biaha mas tabata mester 
di e lider di partido AVP, Mike Eman pa trata di fabrica 
mentira cu for di 2017 el a bin ta conta pueblo. 


“Pa di tantisimo ocasion, e señora mentiroso aki ta 
mustra cu na 2017, Mike Eman tabatin un total di 147 
coordinado den servicio y den su cuenta anual Evelyn ta 
menciona cu oficialmente e tabatin 23 coordinado den 
servicio y cu el a logra di reduci e gasto aki di salario." 


Cu esaki Evelyn ta bolbe mustra cu e no por ta sincero 
cu pueblo ya cu e ta bon na altura cu e grupo di 23 
persona aki cu ta funcionando como su coordinadonan, 
a gana miyones mas na salario compara cu loke e ta 
papia di Mike Eman. 


Fuera di e 23 coordinadonan aki na cual e lider di MEP 
ta referi den su ‘jaarverslag’ el a lubida di pone den e 
reportahe aki cu tin un departamento cu su gobierno a 
crea bou nomber di Futura den cual tin un ‘stamboom’ 
completo di su famia Croes funcionando sin cu te awe el 
a duna un splicacion kico e hendenan aki ta haciendo. 


Famia di Evelyn Wever-Croes, mescos cu den pasado 
den e gobiernonan di MEP, a converti nan mes den 
esunnan cu mas a probecha financieramente caminda 
entre otro a wordo calcula cu famia Croes den ocho aña 
di gobernacion, a logra di acumula un fortuna cu placa 
di pueblo riba 23 miyon florin. 


Tampoco e lider di MEP ta mustra den su Jaarverslag 


con practicamente e compania di Refineria di Aruba a 
wordo converti den Refineria di Croes, ya cu tin asina 
hopi miembro di su famia trahando den esaki, a pesar 
cu nan a elimina tur posibilidad pa un reapertura di e 
refineria. 
No ta famia di Evelyn so a haya funcion temporal, pa 
nan gana placa pa un rato ya cu varios miembro di famia 
di su esposo tambe a traha na diferente departamento 
di gobierno, entre otro na planta di awa y electricidad 
y tambe na Dimas y e departamento di infrastructura. 
Loke ta mas sobresaliente di e ‘Jaarverslag’ di e gañado 
aki, ta cu ningun den e total di 86 pagina, por a mira 
un solo caminda kico su gobierno a haci pa pueblo, con 
el a alivia e presion di inflacion riba pueblo, con el a 
soluciona e asunto di remedi pa nos hendenan grandi a 
pesar cu su gobierno a ranca un extra 200 miyon for di 
cartera di pueblo cu tantisimo medida,” Parlamentario 
Arthur Dowers a declara. 


Parlamentario Arthur Dowers 


E bintitres coordinadonan di Evelyn 
a costa mas placa cu e otronan 

E ultimo dianan tin hopi uzo di arma di candela. Polis tin 
man yen y tin scarsedad di polis. Esaki ta consecuencia di a 
keda sin tene opleiding pa polis pa di 5 ocasion. Cada klas lo 
por tin mas of menos 20 persona pa bira polis. 


Esaki sin conta di polis cu ta bandona nos cuerpo y den 
ultimo 2 aña nos a perde 5 polis cu a fayece. Sigur 2 di e 
polisnan aki a traha den Wilhelminastraat 40 tabata yen di 
schimmel. Tin mas polis cu ta malo y a traha den e warda 
aki. Un rapport di salubridad cu a keda 10 aña scondi pero 
e berdad a sali na cla. 


Asina gobierno ta maltrata su trahadornan. E plan pa tin 
mas polis riba caya a fracasa. Esaki ta pa via di a stop 
opleidingnan. Siguridad di nos pueblo no tin costo. Den e 
añanan nos dilanti tin mas polis lo cu baha cu pensioen. 
E trabao di polis ta uno cu hopi stress y mester cuminsa 
pensa di esunnan cu 60 aña bay ariba. Mayoria polis cu a 
baha pensioen a haya nan confronta cu malesa. Despues cu 
nan miho aña a bay sirbi nan isla ta confronta problema cu 
salud. 


Nos tin un gobierno cu ta papia hopi pero haci nada. KIA 
ta asina yen cu hasta e traficantenan di droga ta laga den 
libertad y ta deporta nan. Esaki nos ta yama hiba awa lama. 
No tin mantencion di KIA y no tin un vision pa remedia esaki. 
Ta papia di traha un prizon nobo pero no tin placa. 


Mester bin cu castigo mas pisa pa locual cu ta trata uzo 
di arma di candela. Mester cuminsa baha cu man pisa riba 
esunnan cu ta kere cu nan por haci y deshaci y trece bida di 
hende inocente na peliger. 


Polis ta trahando represivo y no preventivo. Un carga hopi 
pisa pa e polis y mester bay bek na e trabao preventivo. 


Mester reconoce e balor di e trabao preventivo. Den pasado 
hopi biaha djis di a mira un auto di polis dilanti di un banco 
of otro sitio, cu e malhechornan a pensa 2 biaha prome cu 
busca moda di comete un atraco. 


Mas material pa polis. Nos corda e bulletproof vest cu no ta 
cuadra cu e standard. Segun informacion cu nos a ricibi cu 
e autonan di polis a bin for di Filipina y tin basta problema 
cu nan. Nos isla ta rondona pa lama y tin hopi ilegal a drenta 
nos isla no solamente cu droga pero tambe cu arma. 


A yega tempo pa duna contenido di e lema di polis cu ta bisa: 
Polis ta labora pa pueblo descansa. Pueblo tin e derecho di 
biba den paz y trankilidad. Pueblo tin derecho di sinti su mes 
sigur den su cas. Cas di hende ta sagrado, nos turismo ta 
sagrado y e negoshinan ta sagrado. Cado un ta contribui na 
economia di nos pais den su forma. 
E cuenta drenta horta den cas di hende y un par di dia 
despues ta bek riba caya mester caba. Mester un cambio 
den maneho pa esunnan cu cay cera. Aruba ta den un crisis 
y e detenidonan mester traha si nan kier come. Esunnan cu 
no kier traha, no lo come. 


E muchanan cu kier hunga, hende grandi mester haya 
castigo di hende grandi. Partido Curpa den gobierno lo bay 
tin cambio grandi cu lo tuma luga den husticia. Nos no por 
sigui trata delicuente cu handschoen mientras e victima ta 
biba den dolor. Unda e derecho di e victima ta keda? 


Nos cuerpo policial no ta reconoce esunnan cu a carga nos 
isla despues di Status Aparte. 


A duna nan promesa falso y no a cumpli. Nos cuerpo poli- 
cial ta demotiva y ta dividi. E polisnan cu a traha cu alma 
y cuerpo despues di Status Aparte awe ta haya un skop y 
enbes di wordo reconoci pa nan sacrificio y e tempo dificil 
cu nan mester a traha. 


Dios su tempo ta perfecto. Nos tin tempo dificil nos dilanti y 
awo mas cu nunca mester uni y no bringa otro. Mester bin 
un cambio den nos cuerpo policial. A yega nos tempo pa 
mira cos cuminsa materialisa y no tin tempo pa sigui papia, 
ta tempo pa actua. 


E politica barata mester wordo tira den bari di sushi. Haci 
locual cu bo ta bisa. Partido Curpa tin un vision pa un miho 
futuro. Nos confiansa den Dios y cu Su sabiduria nos lo logra. 
Partido Curpa e unico alternativa. 


Eric Ras (CURPA) 


No por sigui papia y no ta haci nada 


Dialuna, 13 Mei 2024 
AWEMainta 
COMUNIDAD 
25 


MATRIMONIO, hopi biaha aclama como un union di amor 
y compromiso, no ta inmunisa contra e momentonan dificil 
y desafio. Den e biahe di matrimonio, e parehanan por topa 
periodo di turbulencia y conflicto cu ta pone e forsa di nan 
relacion na prueba. Sinembargo, cu pasenshi, resiliencia 
y comunicacion efectivo, ta posibel pa nabega door di e 
awanan turbulento aki y surgi mas fuerte cu nunca. 


Un strategia clave pa sobrevivi un mal racha den matri- 
monio ta comunicacion habri y honesto. Un pareha mester 
ta dispuesto pa cuminsa combersacion sincero, expresa 
nan sintimentonan y activamente scucha e perspectiva di 
nan pareha. Promoviendo un ambiente sigur y di sosten 
pa dialogo, e parehanan por trata e problemanan actual, 
resolve conflicto y fortalece nan relacion. 


Ademas, practicando empatia y compasion mutuo por yuda 
alivia tension y fomenta comprondementc. E parehanan 
mester traha duro pa valida otro nan emocionnan, reconoce 
e perspectiva di nan pareha y ofrece apoyo y animo durante 
e momentonan dificil. Demostrando empatia y compasion, e 
pareha por fomenta un sentido di conexion y respet mutuo 
den nan relacion. 


Ta importante pa priorisa tempo di calidad hunto cual lo por 
reanima e chispa y intimidad den un matrimonio. 
Memey di e demandanan di bida diario, e parehanan mester 
dedica tempo na actividad comparti, planea ‘date night’ y 
combersacion significativo. Invertiendo den nan relacion y 
creando oportunidad di conexion, e parehanan por reforsa 
nan vinculo y pasa riba cualkier tormenta cu presenta na 
nan. 


Busca orientacion y sosten profesional tambe por ta bene- 
ficioso p'e parehanan cu ta enfrenta reto den nan matri- 
monio. Conseho of terapia matrimonial ta duna un luga sigur 
p'e parehanan explora nan problemanan, siña habilidad 
di comunicacion efectivo y desaroya strategia pa resolve 
conflicto. Cu guia di un terapeuta capacita, e parehanan por 
haya informacion tocante e dinamica di nan relacion y traha 
pa logra un cambio positivo. 


Finalmente, sobrevivi un mal racha den matrimonio ta rekeri 
pasenshi, compromiso y e boluntad pa traha hunto como un 
team. Promoviendo comunicacion habri, practica empatia y 
compasion, priorisa tempo di calidad hunto y busca apoyo 
profesional ora ta necesario, e parehanan por surpasa e 
retonan y surgi cu un relacion mas fuerte y resistente. 


Nabegando den awa turbulento 


Strategianan pa sobrevivi e retonan matrimonial 

DIABIERNA anochi, Minister Endy Croes acompaña pa 
su esposa Dilailah Croes-Odor, a presencia e show di baile 
titula: “The Celebration of Dance” organisa pa docente di 
baile y coreografo Pierangely Wever di Scol di Baile Diana 
Antonette. 


Dia 29 di april ultimo, a conmemora Dia Mundial di Baile y 
en conexion cu e fecha special aki a presenta un magnifico 


show di baile. Un sala di Cas di Cultura completamente yen 
a presencia e show colorido, talentoso y creativo. 


Tabatin diferente show di entre otro, ballet clasico, salsa, 
hip hop, baile cultural, baile contemporaneo y reggaeton 
presenta pa diferente grupo di baile di chikito te grandi. 


Tambe Sra. Diana Antonette a haci un magnifico presen- 
tacion di flamenco e anochi aki. Por ultimo, Minister Endy 
Croes ta gradici Scol di Baile Diana Antonette p’e invitacion 
y caluroso recepcion. Alabes ta felicita nan cu un bunita 
show. “Nos a disfruta di cada momento di e presentacion”, 
Minister Endy Croes a expresa. 


Minister Endy Croes 


Show di Baile “The Celebration 
of Dance” tabata espectacular 

S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


DESPUES di e exito rotundo di aña pasa, Cas di Cultura ta organisa 


un biaha mas, cu e proyecto di Little Stars, e gran festival di Teatro di 


y pa Mucha dia 25 di Mei 2024. E proyecto aki ta conhuntamente cu 


e grupo di Teatro Zengenue bou di direccion di Sr. Ferdinand Franca. 


Aña pasa 3 scol a participa. E scolnan cu a participa tawata Colegio 


Sagrado Curason, Scol Basico Xander Bogaerts y Scol Caiquetio cu ta 


un scol special. Pa e aña aki lo participa 4 scol basico cu ta Mon Plaisir 


School, St. Dominicus College, Pius X School y St. Annaschool. 


E proyecto tin un duracion di 3 luna unda e muchanan ta haya lesnan 


di tur e disciplinanan cu ta di teatro, baile, canto y arte visual. Tin un 


tema central cu ta di Sneeuwwitje. E intencion ta pa e muchanan crea 


un version nobo di e storia, pues pone e storia den un bachi nobo. 


E presentacion pa e scolnan lo tuma lugar dia 22 y 23 di mei 2024. 


Aki e 4 scolnan participante lo presenta nan obra y e scolnan basico 


y special ta invita pa bin wak nan. Esaki lo tuma lugar mainta unda e 


busnan lo bin busca e muchanan y hibanan na Cas di Cultura. 


E meta di esaki ta crea un cultura unda e muchanan ta presenta pero 


tambe e otro muchanan ta e publico cu ta apoya nan. Asina nan por 


wak mas obra teatral y haya aprecio pa esaki. E presentacion pa 


publico en general lo tuma lugar dia 25 di Mei 2024. 


Tambe nos ta invita e comunidad pa bin apoya nos muchanan. Ban 


yuda engradece e Arte y Cultura na Aruba. Tambe apoya nos talento 


infantil y local. 


Carchi ta obtenibel na tur scol participante y Cas di Cultura pa Afl.15. 


Festival di Teatro di mucha y pa mucha organisa 
pa Little Stars den Cas di Cultura! 

LA Cabana Beach Resort & Casino a host su prome meeting 
general di prome kwartaal cu nan empleadonan, anto esaki 
tabata un celebracion fantastico di comienso te final. 


E evento a cuminsa den e conference room, na unda cu 
General Manager Joe Najjar a comparti algun informacion 
valioso tocante e futuro di e resort. For di plan pa expande 
na ocean-front suites luhoso y hopi mas cu tin den tapara. 


Najjar a expresa su gratitud na tur empleado pa nan contri- 
bucion enorme pa haci e prome kwartaal di 2024 uno super 
exitoso, como tambe urgi tur hende pa sigui cu nan trabao 
ehemplar. 


Durante e encuentro, HR Director Tessely Koolman a reconoce 
Gregorio Milton pa su nominacion di e AHATA Excellence 
Award. El a anuncia tambe algun noticia positivo for di e 
comision di Green & Health, incluyendo plan pa Health Week 
cu varios actividad. 


E anuncio cu La Cabana Beach Resort & Casino awo lo sigui 
e ehempel di varios marca renombra den hospitalidad, acep- 
tacion den loke ta tatoo, cabey largo, y cabey colorido, ta 
algun di e cosnan cu a ricibi un aprobacion cu entusiasmo, 
asina subrayando e resort su compromiso pa inclusividad y 
individualidad. 


Loke a resalta tambe for di e encuentro tabata introduccion 
di HR rebranding, un iniciativa nobo cu yama ‘We Celebrate 
YOU! na unda cu e HR Team a presenta cu hopi pasion e 
esencia di e HR Rebranding y slogan. 


Enfatisando con e ta resona den e cultura di La Cabana. E 
strategianan pa amplifica e HR Branding y yega na un audi- 


encia mas amplio a keda revela, asina iniciando mas emocion 
y anticipacion den tur esnan presente. 


Despues di e presentacionnan, tur hende a bay over na e 
ballroom pa un celebracion yena cu actividad. Tabata tin 
algun bebida di bon bini y hopi entretenimento. Un jingle 
hopi ‘catchy’ pa e HR Branding a keda presenta pa un di 
e empleadonan di e resort mes, Gareth Rosa, kende a 
compone e jingle aki pa su empleadonan acompaña pa un 
video dinamico cu ta mustra e cultura vibrante di La Cabana 
cu empleadonan contento bailando y pasando bon. Esunnan 
presente a disfruta di e experiencianan interactivo manera 
360 photobooth y mensahe di bos personalisa mientras cu 
DJ/MC Tyson a mantene e energia halto. 


Mientras e evento a yega su final, tabata tin un sentido di 
gratitud y union den tur esnan cu a atende. La Cabana su 
prome encuentro p’e prome kwartaal di aña tabata no sola- 
mente riba negoshi, pero un oportunidad pa bini hunto y 
celebra logronan, cu un bista na un futuro briyante. 


Empleadonan di La Cabana Beach Resort & 
Casino a celebra logro di prome kwartaal 

DURANTE Conferencia di Prensa di Gobierno di Aruba 
siman pasa diahuebs, Prome Minister Evelyn Wever- 
Croes a presenta e Relato Anual 2023 di su ministerio di 
Asunto General, Innovacion, Organisacion Gubernamental, 
Infrastructura y Planificacion Teritorial. E relato ta parti den 
4 capitulo y e mandatario a elabora riba cada capitulo y 
paragraf corespondiente. 


E paragraf di Departamento di Recurso Humano (DRH) ta 
duna informacion riba varios tema di importancia entre 
otro 
Personeelslasten, 
Personeelsverloop 
y 
Redenen 
Personeelsverloop di pais Aruba te cu aña 2023. 


Personeelslasten: 
Esaki ta trata di gastonan di personal di pais Aruba te cu 
aña 2023. Prome Minister ta duna un splicacion cu ora cu 
no tuma personal adicional den servicio, e gastonan ta subi 
pa e motibo cu personal den servicio di Gobierno ta haya un 
periodieke verhoging of promocion y cu esey e empleado 
ta haya mas entrada y asina e gastonan pa Gobierno ta 
aumenta. Por observa si cu gastonan di Gobierno a stabilisa 
despues cu a reduci salario di ambtenaar cu 12.6% despues 
di e pandemia. Otro dato di importancia ta e cifranan di 
overtime cu ta fluctua bastante y esakinan ainda ta relati- 
vamente halto den Gobierno. E departamento ta traha riba 
dj’e constantemente y ta purba maneh’e na e miho manera. 


Personeelsverloop: 
Aki ta indica e desaroyo di e cantidad di personal den 
Gobierno. Na aña 2017, ora Gabinete Wever-Croes a sinta, e 
cifra aki tawata na su punto di mas halto cu 4869 personal. 
Durante e añanan di Gabinete Wever-Croes, e cifra aki a 
baha constantemente y por observa cu aña 2023 a cera cu 
4241, marcando un diferencia di -628. Esaki ta resultado di 
bon gobernacion. 
Prome Minister ta remarca cu desde cu su gobierno a sinta, e 
compromiso cu Aruba y Hulanda tawata cu e lo baha e cant- 
idad di personal den servicio di Gobierno pa asina por tin 
un miho maneho y consecuentemente baha e peso grandi 
cu tawatin riba e caha di Gobierno di Aruba. Actualmente e 
trabounan ta sigui pa den futuro e cifra sigui disminui. Aki 
por mira un bes mas cu Gabinete Wever-Croes ta cumpli cu 
su promesanan. 


Redenen Personeelsverloop: 


Aki ta duna e informacion riba e motibonan cu e cantidad di 
personal a baha. E cifranan aki di e personanan cu a bay, no 
tur a wordo reemplasa resultando den e reduccion di e cant- 
idad di personal; 


- VUT (97 persona) 
- Contractnan finalisa (28) 
- Personanan cu a bandona servicio riba propio peticion (62) 
- Pensioen (23) 
- Retiro pa motibo disciplinario (9) 
- Fayecimiento (9) 
- Otro motibonan (15) 


Prome Minister Evelyn Wever-Croes ta invita e pueblo di 
Aruba pa lesa e Relato Anual 2023 completo y asina keda 
bon informa riba tur e logronan y trabounan di su ministerio. 
Por haci esaki riba Facebook di Gabinete Wever Croes, 
riba website di BUVO of via e plataforma di issuu: https:// 
issuu.com/gabinetewevercroesaruba/docs/jaarverslag_ 
algemene_zaken_2023 


Gabinete Wever-Croes a cumpli cu e compromiso cu Aruba y Hulanda 


A logra baha cantidad di personal 
den servicio di gobierno cu 13% 

RECIENTEMENTE, Minister Endy Croes a atende e cere- 
monia solem, unda cu a conmemora esnan cu a fayece 
durante Segunda Guera Mundial. Manera ta conoci, di 
Segunda Guera Mundial tabata e guera di mas grandi den 
historia cu a cobra mas di 70 miyon bida y mas di 60 pais 
tabata envolvi. 


Tin Arubiano cu a perde nan bida durante e guera cruel aki 
entre nan, e Arubiano Boy Ecury y varios hende homber 
y hende muhe cu a entrega nan bida pa libertad. Tur aña 
riba e fecha 4 di mei, Reino Hulandes ta recorda esnan cu a 
fayece durante e di Segunda Guera Mundial. 


E ceremonia a tuma luga na gedenkplaat der gevallenen situa 
na Adriaan Laclé Boulevard. E atardi a inicia cu un oracion 


presenta pa Rene de Boer di MKZ, unda a pidi 2 minuut di 
silencio pa recorda tur e fayecidonan. 


E hoben Genevan Maduro, kende ta ganado absoluto di Arte 
di Palabra 2024 a declama un bunita poesia titula: Vergeten. 
Himno di Hulanda y Aruba a resona y a continua cu pone- 
mento di krans pa Su Excelencia Gobernador di Aruba 
Alfonso Boekhoudt y distinguido esposa. 


Den nomber di Gobierno di Aruba, Prome Minister Evelyn 
Wever - Croes hunto cu Minister Endy Croes a coloca un 
krans na honor di esnan cu sacrifica y perde nan bida pa nos 
durante e guera aki. Presidente di Parlamento di Aruba mr. 
Edgard Vrolijk y griffier suplente Sra. Julie Franken - Thode 
tambe a pone un krans. 


Sr. Vincent Storimans, kende ta representante di VNO a 
pone un krans den nomber di VNO. Ministerie van Defensie, 
Comandante di MKZ Savaneta, Comandante Koninklijke 
Marechaussee, Korpschef di KPA hunto cu Comandante di 
Arumil y Hoofdsteunpunt di Kustwacht Aruba tambe a pone 
un krans. 


Den nomber di e hobennan di Aruba, e muchanan di 
Sportvereniging River Plate a tira un flor pa tur e militarnan 
cu tabata victima y e fayecidonan di Reino Hulandes. A pasa 
79 aña desde cu e Segunda Guera Mundial a termina y pa 
semper nos lo recorda e sacrificio di esnan cu buscando paz 
a perde nan bida pa nos. 


Minister Endy Croes 


Dia 4 di mei a recorda esunnan cu a perde 
nan bida durante Segunda Guera Mundial 

DEN e sociedad actual, ta domina e maneho di tempo (Time 
management), no ta solamente un cualidad personal; e ta 
un habilidad valioso tanto den e ambito profesional como 
den lo personal. No ta trata solamente di cumpli cu dead- 
lines; ta trata tambe di honra bo propio tempo y di otro. 


Productividad y e eficiencia ta esencial p'e exito, tanto 
den ambito profesional como den lo personal. Cu diferente 
distraccion compitiendo pa nos atencion, perfecciona e 
habilidadnan di maneho di tempo ta converti den un arte 
invaluabel. 


E base: priorisacion y planificacion strategico 
E maneho efectivo di tempo, ta cuminsa cu priorisacion. Ya 
sea bo ta un studiante, profesional of bo ta encarga di un 
cas, identifica e prioridadnan ta fundamental. Compronde 
bo obhetivonan y dividi nan den paso concreto. 


Planificacion ta otro pilar fundamental. Desaroya un horario 
cu ta asigna bloke di tempo specifico pa tarea, incluyendo 
trabao, actividad personal y di placer. Un plan claro ta 


mehora e eficiencia y ta crea espacio p'e tempo personal. 


E arte pa bisa "no" 
Siña rechasa compromiso ta vital. Aunke ta tentado asumi 
diferente tarea, overload bo agenda ta conduci na inefi- 
ciencia. Priorisa e responsabilidadnan existente y rechasa 
educadamente esunnan nobo ora cu ta necesario, mate- 
niendo e balans. 


Desintoxicacion digital y control di distraccion 
E dispositivonan digital por ta tanto util como distractor. 
Establece momento designa pa e-mail, mensahe y red social 
pa minimalisa e distraccionnan y mehora concentracion. 


Respeta tempo di otro 
Respeta e tempo di otro ta crucial. E puntualidad den ambi- 
ente profesional y cumplimento di e plasonan ta demostra 
profesionalismo y cortesia. Di manera similar, den e bida 
personal, puntualidad ta refleha consideracion y ta fortalece 
relacion. 


E balor di "Me Time" 
Asigna tempo pa autocuido ta esencial. E tempo personal 
pa relaha y disfruta di hobby ta rehubenece y ta mehora e 
productividad. 


Den conclusion, e maneho efectivo di tempo ta combina 
disciplina, planificacion y respet pa tempo. Domina e arte 
aki ta aumenta productividad y ta enrikece bida en general, 
hibando na exito y e realisacion tanto den e ambito profe- 
sional como den esunpersonal. 


Fotocredito na: Jess Bailey Designs y Andrey Grushnikov 


Maximalisando productividad 


E arte di maneho di tempo y e respet p’e tempo di tur 

Tarta de Manzana Casera 


Ingredientes: 


Para la masa: 
200g de harina de trigo 
100g de mantequilla fría, cortada en cubos pequeños 
50g de azúcar 
1 huevo 
Una pizca de sal 


Para el relleno: 
4-5 manzanas (preferiblemente variedad de manzanas para 
hornear, como las Granny Smith) 
50g de azúcar 
1 cucharadita de canela en polvo 
Zumo de medio limón 
Instrucciones: 
Precalienta el horno a 180°C (350°F). 


Para preparar la masa, coloca la harina y la sal en un tazón 


grande. Agrega la mantequilla fría y trabaja la mezcla con 
los dedos hasta que tenga una textura arenosa. 


Agrega el azúcar y el huevo a la mezcla de harina y mante- 
quilla. Amasa con las manos hasta obtener una masa suave 
y homogénea. Envuelve la masa en film transparente y refri- 
gérala durante al menos 30 minutos. 


Mientras tanto, pela las manzanas, córtalas en rodajas finas 
y colócalas en un tazón grande. Rocía el zumo de limón sobre 
las manzanas para evitar que se oxiden. Agrega el azúcar 
y la canela a las manzanas y mezcla bien para cubrirlas 
uniformemente. 


Saca la masa de la nevera y divídela en dos partes, una liger- 
amente más grande que la otra. 


Estira la parte más grande de la masa sobre una superficie 
enharinada hasta que tenga un grosor de aproximadamente 
medio centímetro. Transfiere la masa a un molde para tarta 
previamente engrasado y enharinado, asegurándote de 
cubrir bien el fondo y los bordes del molde. 
Coloca las rodajas de manzana sobre la masa en el molde 
para tarta, formando una capa uniforme. 


Estira la otra mitad de la masa y córtala en tiras para formar 
una rejilla sobre las manzanas. 


Hornea la tarta en el horno precalentado durante 40-45 
minutos, o hasta que la masa esté dorada y las manzanas 
estén tiernas. 


Retira la tarta del horno y deja que se enfríe antes de desmol- 
darla y servirla. Puedes espolvorear un poco de azúcar glas 
sobre la tarta antes de servirla si lo deseas. ¡Disfruta de esta 
deliciosa tarta de manzana casera con un buen café o té! 

Sinceramente, Pastor Marcel Balootje 


Fortaleza pa Famia 


TUR yiu tin un mama 


Dios bendiciona pa semper e persona cu hopi tempo pasa 
a composita e cantica cu ta bisa lo siguiente: 


*Dilanti di hues tin un homber sentencia. 
*Un burdugo, un malhechor, un criminal. 
*Pueblo kier a castig'e, pero ley mes a husg'e. 
*Su yiunan, su esposa a neng'e. 
*Su rumannan a despreci'e. 
*Su tata a maldicion'e 
*Y hasta confesion nan a neng'e. 


Coro 
*Y memey di tur e multitud. 
*Un anciana ta roga señor hues, 
*Por Dios no laga nan mat'e. 
*Maljechor of criminal e ta mi yiu. 
Hopi biaha bo por tende un hoben ta bisa:” Mi tata nunca 
a cria mi,” pero nunca e por bisa cu su mama nunca a 
cri'e, pasobra for di den barica di su mama pa nuebe luna 
el a wordo cria. 
E cantica ariba menciona tabata pone hende cu tabatin 
un yiu den prison drama lagrima ora dia di mama ta cerca, 
Y tambe tabata pone e presonan yora ora nan corda 
cuanto nan mama ta stima nan aunke cuanto bagamun- 
deria y bobedad nan a comete. 


Ora nos tende cu yiu ta maltrata mama, wela, etc, nos ta 
curason ta yena di dolor, pasobra esey ta bay totalmente 
contrario na locual e palabra di Dios ta bisa. 
Palabra di Dios ta bisa: "Honra bo tata y bo mama, pa 
tur cos bay bo bon, y pa bo tin bida largo riba tera." 
(Efesionan 6:1-4). 
Pero awo mundo a cambia, e diabel e gran mentiroso y 
kende ta enemigo di nos alma a hinca den cabes di hende, 
pa hende di mesun sexo casa cu otro, y asina nos tur lo 
bay mira con e derecho di bira mama, cu Dios a pone den 
hende muhe ta wordo horta. 
Pasobra den un matrimonio di mesun sexo nunca por tin 
un embaraso, pasobra biologicamente e no ta imposibel. 
(Y si den futuro caulkier cientifico bay crea yiu den labo- 
ratorium nos tur sa kico ta spera mundo henter) 


Nos kier pa tur hende compronde cu nos ta para dilanti un 
situacion cu lo bay trece hopi division den famia, special- 
mente ora e mayornan ta spera multiplicacion pasobra 
nan kier mira nieto y nieta legitimo crece. (Genesis 1:28). 
Pasobra mama soltera, of mama casa, mama divorcia ta 
keda mama biologico, pasobra e yiu cu e mama tin a bin 
na mundo door di relacion entre un homber y un muhe, 
cual ta e unico forma pa produci ser humano. 


Un yiu ta un bendicion, e ta e prolongacion di bida di su 
mayor, e ta duna su mayor gana di traha y biba pa mir'e 
desaroya. Mama ta hopi importante, ta mama ta e motor 
pa produci un famia, 
Ningun tata por forma un famia sin un mama, esey ta 
locual Dios establece. Tin hopi cos cu hende mester pensa 
prome cu nan haci, pasobra cierto movecion emocional, 
orguyoso, arogante, hambra pa poder, hambra pa fama, 
por causa un daño familiar y spiritual hopi grandi den 
comunidad. 
Para dilanti porta di dia di mama, ta keda na nos tur pa haci 
hopi oracion, pa famia, pa nos yiunan y nietonan, pa tur 
esunnan cu ta stima nan hogar. Pasobra hopi custumber 
familiar ta na peliger. 
Esunnan cu tin yiu grandi caba, cu por dicidi pa nan mes, 
y cu tin sano huicio pa no cay den e mentira di diabel por 
sinti nan mes alivia, pero que hubo di e mucha chikito y 
nos hubentud, cual ta ehempel cu nan lo ricibi? 


Si tabatin un tempo cu nos mester instrui nos famia den 
caminda di Dios, ta awo. 


Solamente Cristo Hesus por yuda nos, 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur local cu mi laga atras keda bunita y 
Laga esakinan termina den tur bunitesa 
Autor: Cado Wever 


Cu imenso dolor na nos curazon nos ta participa fayecimento di nos ser stima: 


Sra Ivis Halabi-Roos 
Cariñosamente yama Mama Ivis 
*28-12-1940 - † 08-05-2024 


Na number di su casa: 
Jesus “Chu” Halabi 


Yiunan: 
Selimah y Jaime Maduro – Halabi 
Ramsey y Jourainne Halabi – Figaroa 


Nietonan: 
Elias, Rania, Eva y Sarah 


Rumannan: 
Ellen y Eduardo de Veer - Roos, Yvonne Roos, Edgard y Gracelle Roos - Croes, 
Norman Roos, Siegfried Roos, Soraya Roos 
Sobrinonan: 
Edwin y Cecile Roos - Provence y famia, Rebecca Roos, Murielle y Patrick 
Brown – Roos y famia 
Amylaine Roos y famia. 
Consuegro y Consuegranan: 
Myra Maduro-Arends, Miertje Rodriguez-Tromp, Juan Francisco “Chito” 
Figaroa. 
Sua y cuñanan: 
Mirna Halabi y famia, Ricardo Halabi y famia, Evelyn Martes – Halabi y famia, 
Ineke Molenaar. 
Amiganan stima di cas: 
Adelaida Daems, Dora Croes, Jaime y Marguerite Saleh – Halabi, Mireille de 
Cuba – Saleh, Yvonne Kelly-Kelly, Suzy NuBoer 
Su amiga y prima stima: 
Vilma Dijkhoff - Croes 
Ayudantenan stima: 
Alba Zapata, Analou Lerio y Moraima Padilla 
Primo y primanan 
Un danki special na Dr. J van Trigt su dr di cas kende e la stima y cu a trate te na 
su ultimo momento asina bon y cu hopi pasenshi cariño y amor. 


Demas famia, Roos, Halabi, De mei, Maduro, Henriquez, Oduber, Lacle, Croes, 
Wever, Ponson, De Cuba, Daou, De Veer, Villasmil, de Jong, Brown, Figaroa, 
Tromp, Timp, Saleh, el Hage, Chemali, Habibe y su miemobronan di koor Santa 
Filomena, Alianza Frances y Womens Club of Aruba. Nos ta pidi nos disculpa si 
den nos momento di tristeza nos lubida un famia of amigo. 


Lo tin oportunidad pa condolencia diamars 14 di mei na Royal Funeral Home di 
7or pa 9or di anochi. Acto di entiero lo tuma luga diarason 15 di mei na santana 
Catholico Paradera. E restonan mortal lo reposa den Iglesia santa Filomena na 
Paradera for di 2or pa 4or pm. 


Nos ta lamenta cu despues di entiero nos no por ricibi bishita di condolencia na 
cas. Na luga di flor of Krans hasi un donashon na Edmond Harms Foundation of 
Koningin Wilhelmina Kanker Fonds. 


DIADOMINGO atardi, Minister di Enseñansa y Deporte Endy Croes 
a bishita e veld di Maria Maai, caminda e gran final di e torneo Copa 
Francisco Bubeis Gomez 2024 organisa pa Astros Softball Organization 
Aruba a tuma luga. 


E torneo deportivo aki tabata organisa pa di dos biaha den e liga 60+. E 
ekipo di Glovers a titula campeon cu cinco (5) wega gana y cero (0) perdi. 
Na final di e competencia, Minister Endy Croes a haci entrega di premio na 
e campeon- y subcampeonnan. 


Minister Endy Croes ta indica cu e tabata un tremendo campeonato y 
ta felicita Sr. Giovanni Gomez di Astros, yiu di Bubeis Gomez (den feliz 
memoria), cu a organisa e tremendo torneo Copa Francisco Bubeis Gomez. 


Alabes, e mandatario di Deporte ta felicita e campeon- y subcampeonnan 
cu a entrega nan alma y curpa riba veld. 


N’e ekipo un palabra grandi di pabien. 


Nan ta campeon di torneo 60+ Copa Francisco Bubeis Gomez 
Ta felicita e ekipo di Glovers 

Mira con Dios a salba mi, 
Tur mi confiansa ta den dje, 
Mi n’ tin miedo: 


Señor Dios ta mi forsa, mi refugio. E mes t’Esun cu a 
salba mi. Isaías 12:2 
A bai drumi dushi den braza di señor 


Roberto Humberto Eduardo 
Mihor conoci como ‘Rob’ 
11 januari 1943 – 6 mei 2024 


Na nomber di su casa: 
Petra Eduardo-Kelly 


Su yiu stima: 
Humberto Eduardo 


Rumannan: 
Favio y Susana Eduardo-Croes, † Frans y Enayda 
Eduardo-Maduro, Johana Eduardo, Marco Eduardo, 
Odilia y Wybert Lindeman-Eduardo, Tecla y Albert 
Celaire-Eduardo, Hoze Eduardo, Noël y Arianne Edu- 
ardo, Bert Eduardo 


Sua y cuñanan: 
Juanita Figaroa y fam, Denny y Pedro Goncalves y 
fam, Benny y Imelda Kelly Geerman y fam, Vera 
Kelly, Grace y Miguel Carrera y fam, Magda Kelly y 
Frans Giel, Lourdes y Mario Croes, Lucia Kelly y fam, 
Enny y Carol Anjie y fam 


Sobrino(a)nan: 
Wiebe Lindeman, Stacy Celaire y Darl Quandus, Shary 
Celaire y Kevin Dammers, Mary y Robby Fingal, Lu- 
cette y Michel Willems, Eseline y Johnny Henriquez, 
Johnny Kelly, Jane Lacle, Daphny y Daniel Tecklen- 
borg, Daniel Goncalves y Pricilla Tjon Kon Sang, 
Ethline Ruiz, Randolph y Kathy Ruiz, Hellen Kool- 
man, Daniel Koolman y Shamira Koolman, Giovanni 
y Carina Kelly, Maureen y Miguel Martinez, Rose Ann 
Kelly y Roberto Boekhoudt, Mayra y Sheldon Toppen- 
berg, Marjanne y Leonel Jarzagaray, Mario y Rachel da 
Silva, Marvin da Silva y Zahi Arends, Bernard Kelly y 
Mylene Bernadina, Angie y Fedi Giel, Lindsay Kelly, 
Michellene Carrera y Elias Cafarzuza, Myanchela 
Carrera y Dyami Bernabela, Rugino Simileer, Joseph 
Anjie, Robert Anjie y Elias Halabi, Derwin Kemp 


Su iha: 
Marjanne Jarzagaray 


Su poppetje stima: 
Lia Maria Jarzagaray 


Su bon bisiñanan: 
Jossy y Chita Erasmus y famia 


Demas famia: 
Eduardo, Kelly, Eduwardo, Duarte, Croes, Maduro, 
Lindeman, Celaire, Quandus, Dammers, Figaroa, Gon- 
calves, Geerman, Bermudez, Carrera, Anjie, Fingal, 
Willems, Henriquez, Lacle, Tecklenborg, Tjon Kon 
Sang, Ruiz, Paskel, Koolman, Martinez, Boekhoudt, da 
Silva, Toppenberg, Jarzagaray, Gomez, Arends, Berna- 
dina, Giel, Cafarzuza, Bernabela, Simileer, Halabi, van 
Melsen, Benneker y Otsuka 


Ceremonia di despedida lo tuma luga dialuna, 13 di 
mei 2024, 9’or - 11’or na Misa Santa Anna Noord. Na 
lugar di flor of krans un donacion na Misa Santa Anna 
lo ta altamente aprecia. Lo tin un box den misa. Acto di 
cremacion lo wordo haci den seno familiar. 


Mira con Dios a salba mi, 
Tur mi confiansa ta den djE, 
Mi n’ tin miedo: 
Señor Dios ta mi forsa, mi refugio. 
E mes t’Esun cu a salba mi. 
Isaías 12:2 


Cu dolor na nos curason, nos ta participa fayecimento 
di nos ser stima: 


Olga R. Rincones 
Cariñosamanete yama “Olgita, Ma Ita, Pechi” 
*21-02-1937 - †10-05-2024 


Acto di entiero lo tuma luga na Aurora Funeral Home 
diaranson 15 di mei, 2024 di 9’or pa 11’or di mainta. 
Despues lo sali pa Santana Catolico na Paradera. 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur bunitesa. 
Autor: Cado Wever 
Cu dolor na nos curason, nos ta participa fayeci- 
mento di nos ser stima: 


Sra. vda. Lourdes F. Mercera-Werleman 
Cariñosamente yama “Ma Lou, Tanta Lou, Udi, 
Lou” 
*12-04-1943 - †10-05-2024 


Acto di entiero lo wordo anuncia despues 


"Dios ta amor... y amor ta Dios, 
maske mi no ta na e mundo aki, tur dia lo mi ta 
banda 
di boso Curason, mi por stens di loke Señor ta 
haci" 
Salmo 33 
Cu dolor na nos curason, nos ta participa fayeci- 
mento di nos ser stima: 


Juan Nicolaas Kock 
Cariñosamente yama “Chito, Juancito y Palili” 
*08-05-1959 - †07-05-2024 


Acto di despedida lo wordo anuncia despues 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur bunitesa. 
Cado Wever 


Cu dolor na nos curason, nos ta participa 
fayecimento di nos ser stima: 
Jose Maria Heronimo 
Cariñosamente yama “Jose Gangster” 
*09-10-1951 - †10-05-2024 


Acto di despedida lo wordo anuncia despues 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever 


Cu dolor na nos curason, nos ta participa fayecimento 
di nos ser stima: 


Sra. Estebanita Reyes-Koeiman 
Cariñosamente yama “Negra” 
*02-11-1934 - †07-05-2024 


Acto di despedida lo wordo anuncia despues 


